**…… sz. napirend**

**E L Ő T E R J E S Z T É S**

# a Képviselő-testület 2022. augusztus 30-i rendkívüli ülésére

**Tárgy**: Döntés a Fény Utcai Piac Beruházó, Szervező és Üzemeltető Korlátolt Felelősségű Társaság ügyvezetői tisztségének betöltésére vonatkozóan

**Készítette: ………………………………..**

dr. Silye Tamás

jegyzői igazgató

**Egyeztetve:** ……………………………….

Szabó Gyula

alpolgármester s.k.

**Látta**: ………..……………………

dr. Szalai Tibor

jegyző

A napirend tárgyalása zárt ülést nem igényel!

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete a 266/2022.(VI.28.) határozatával úgy döntött, hogy a Fény Utcai Piac Beruházó, Szervező és Üzemeltető Korlátolt Felelősségű Társaság ügyvezetői tisztségének betöltésére – a határozat melléklete szerint tartalommal – pályázatot hirdet. *(1. melléklet - pályázati felhívás)*

A tisztség betöltésére kiírt pályázati felhívás az Önkormányzat honlapján, a Budai Polgár kerületi lapban és a Profession.hu állásportálon jelent meg.

A pályázatok benyújtási határideje 2022. július 29. napja volt, mely időpontig 45 pályázat érkezett. A pályázati kiírásban foglalt feltételeknek 6 pályázó anyaga felelt meg. Az érvénytelen pályázatot benyújtók közül egy pályázó időközben visszavonta a pályázatát.

Az érvényes pályázatot benyújtók személyes meghallgatására Őrsi Gergely polgármester egy hattagú Bíráló Bizottságot jelölt ki, mely a meghallgatást 2022. augusztus 23-án folytatta le. A személyes meghallgatásról jegyzőkönyv készült, mely egyidejűleg tartalmazza a Bizottság személyi javaslatát is. *(2. melléklet - jegyzőkönyv)*

A Bíráló Bizottság az összesítés alapján a Képviselő-testület részére

„A” helyen Mihalik Zoltán

„B” helyen Barabás Borbála személyében tesz javaslatot a Fény Utcai Piac Beruházó, Szervező és Üzemeltető Korlátolt Felelősségű Társaság ügyvezetői tisztségének betöltésére. *(3. melléklet –önéletrajzok)*

A Fény Utcai Piac Beruházó, Szervező és Üzemeltető Korlátolt Felelősségű Társaság ügyvezetői tisztség betöltőjének személyéről szóló képviselő-testületi döntés határideje: 2022. augusztus 31.

Fentiekre tekintettel kérem a Képviselő-testületet a határozati javaslat elfogadására.

**H a t á r o z a t i j a v a s l a t o k**

**A./**

A Képviselő-testület, mint a Fény Utcai Piac Beruházó, Szervező és Üzemeltető Korlátolt Felelősségű Társaság alapítója úgy dönt, hogy a Társaság ügyvezetőjének 2022. szeptember 1. napjától határozatlan időre Mihalik Zoltán Lászlót (lakóhelye: 1031 Budapest Vizimolnár u. 25. I/4.; anyja neve: Kenéz Mária Anna) nevezi ki, munkabérét bruttó ………………….,- Ft/hó összegben állapítja meg, mely minden évben a Központi Statisztikai Hivatal által közzétett előző évi infláció mértékével emelkedik.

A Képviselő-testület felkéri a Polgármestert a változások cégnyilvántartáson történő átvezetése érdekében szükséges intézkedések megtételére.

**Felelős:** Polgármester

**Határidő:** 2022. szeptember 1.

*A határozati javaslat elfogadása minősített többségű szavazati arányt igényel.*

**B./**

A Képviselő-testület, mint a Fény Utcai Piac Beruházó, Szervező és Üzemeltető Korlátolt Felelősségű Társaság alapítója úgy dönt, hogy a Társaság ügyvezetőjének 2022. szeptember 1. napjától határozatlan időre Barabás Borbálát (lakóhelye: 8243 Balatonakali, Pipacs u. 1.; anyja neve: Fábián Anna Mária) nevezi ki, munkabérét bruttó ……………………..,- Ft/hó összegben állapítja meg, mely minden évben a Központi Statisztikai Hivatal által közzétett előző évi infláció mértékével emelkedik.

A Képviselő-testület felkéri a Polgármestert a változások cégnyilvántartáson történő átvezetése érdekében szükséges intézkedések megtételére.

**Felelős:** Polgármester

**Határidő:** 2022. szeptember 1.

*A határozati javaslat elfogadása minősített többségű szavazati arányt igényel.*

**B u d a p e s t, 2022. augusztus 26.**

**dr. Varga Előd Bendegúz**

alpolgármester

**Melléklet:**

1. pályázati felhívás
2. jegyzőkönyv
3. önéletrajzok